Politika Únie v oblasti životného prostredia prispieva k uskutočňovaniu nasledujúcich cieľov: — udržiavanie, ochrana a zlepšovanie kvality životného prostredia, — ochrana ľudského zdravia, — rozvážne a racionálne využívanie prírodných zdrojov, — podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy. (článok 191 ods. 1 Zmluvy o fungovaní EÚ) Únia a členské štáty zabezpečia podmienky potrebné na existenciu konkurencieschopnosti priemyslu Únie. V súlade so systémom otvorených a konkurenčných trhov sa preto ich činnosť zameria na: — urýchlenie adaptácie priemyslu na štrukturálne zmeny, — podporu prostredia, ktoré je priaznivé pre vytváranie a rozvoj podnikov v celej Únii, najmä malých a stredných podnikov, — podporu prostredia priaznivého pre spoluprácu medzi podnikmi, — pomoc pri lepšom využívaní priemyselného potenciálu, inovačného, výskumného a technického rozvoja. (článok 173 ods. 1 Zmluvy o fungovaní EÚ) Na účely vykonania článku 90 a berúc do úvahy špecifické črty dopravy Európsky parlament a Rada v súlade s riadnym legislatívnym postupom a po porade s Hospodárskym a sociálnym výborom a Výborom regiónov stanovia: a) spoločné pravidlá platné pre medzinárodnú dopravu do členského štátu alebo z členského štátu, alebo pri prechode cez územie jedného alebo viacerých členských štátov; b) podmienky, za ktorých môže prepravca, ktorý nemá sídlo na území členského štátu, v tomto členskom štáte uskutočňovať dopravu; c) opatrenia na zlepšenie bezpečnosti dopravy; d) ďalšie potrebné ustanovenia. (článok 91 ods. 1 Zmluvy o fungovaní EÚ)

Ciele Európska únia v rámci Lisabonskej stratégie pre rast a pracovné príležitosti prijala opatrenia na podporu a rozvoj konkurencieschopnosti a inovácií. Medzi tieto opatrenia patrí vytvorenie rámcového programu pre konkurencieschopnosť a inováciu (CIP) na obdobie rokov 2007 – 2013 (rozhodnutie č. 1639/2006/ES), a najmä programov Inteligentná energia pre Európu (IEE) a Podnikanie a inovácie (EIP). Ďalším opatrením je program Marco Polo (nariadenie (ES) č. 1692/2006). Medzi hlavné ciele patrí poskytovanie podpory konkurencieschopnosti podnikov, najmä malých a stredných podnikov, podpora všetkých foriem inovácií, vrátane inovácií v oblasti ekológie, a propagácia energetickej efektívnosti a nových a obnoviteľných energetických zdrojov vo všetkých odvetviach, vrátane dopravy. Výkonný orgán v rámci týchto programov vykonáva úlohy súvisiace s podpornými programami Spoločenstva, okrem vyhodnotenia programov, monitorovania právnych predpisov, strategických štúdií alebo iných opatrení, ktoré spadajú výlučne do právomoci Komisie.

Úlohy Implementácia programov EÚ v súlade s právomocami, ktoré preniesla Komisia na výkonný orgán: — –,riadiť všetky fázy životného cyklu konkrétnych projektov, — vykonávať všetky opatrenia potrebné na riadenie programov EÚ, najmä tie, ktoré súvisia so zadávaním zmlúv a udeľovaním grantov, — zhromažďovať, analyzovať a predávať ostatné informácie potrebné na vykonávanie programov Komisii a podporovať koordináciu a súčinnosť medzi programami, — pokiaľ ide o program EIP, zodpovedať za projektové riadenie podpornej siete v oblasti obchodu a inovácií, pilotné projekty a projekty trhového uplatnenia v oblasti ekologických inovácií, a inovačné opatrenia s vysokým stupňom štandardizácie (projekt IP Base).

1. Riadiaci výbor Výbor pozostáva z piatich členov vymenovaných Európskou komisiou. Prijíma ročný plán práce výkonného orgánu po schválení Komisiou. Okrem toho prijíma administratívny rozpočet výkonného orgánu a výročnú správu o činnosti. 2. Riaditeľ Je menovaný Európskou komisiou. 3. Vonkajšia kontrola Dvor audítorov. 4. Orgán udeľujúci absolutórium Parlament na odporúčanie Rady.

Rozpočet A. 203,1 (204,8) mil. EUR (100 % všeobecný rozpočet EÚ). Výkonný orgán plní prevádzkový rozpočet v rámci zodpovednosti Komisie: — na program IEE: 72,1 (55,8) mil. EUR, — na program EIP-ekologické inovácie: 32,2 (27,9) mil. EUR, — na EIP-Siete: 32,0 (82,8) mil. EUR, — na program MP: 66,9 (38,3) mil. EUR. B. 13,3 (11,5) mil. EUR (100 % dotácia Únie) na administratívny rozpočet, za ktorý plne zodpovedá výkonný orgán. Stav zamestnancov k 31. decembru 2009 37 (36) pracovných miest uvedených v pláne pracovných miest, z toho obsadených 28 (27) pracovných miest. Zmluvní zamestnanci: 110 (108) plánovaných pracovných miest, z toho 113 (104) obsadených pracovných miest. Zamestnanci spolu: 141 (131) Pridelení na: a) prevádzkové úlohy: 118 (110); b) administratívne úlohy: 23 (21).